als_Latn tur_Latn ron_Latn
Torino dhe numri pese i skuadrave te kualifikuara është surpriza e mbrëmjes ne Uefa Europa League nje ekskluzivitet i Vizion Plus dhe Tring. Italianet kane befasuar basket e Bilbaos ne San Mame dhe kane fituar 2-3 duke çuar ne nje shifër rekord skuadrat italiane te kualifikuara. Ne ndeshjet e tjera nuk ka munguar asgjë qe nga ndërprerja 20 minuteshe ne Roterdam ku Roma mundi Fejnordin vendas ne ndeshjen e transmetuar ne Vizion Plus me rezultatin 1-2 e deri te penalltitë ne Inonu te Stambollit ku Beshiktashi ka eliminuar Liverpulin dhe është kualifikuar. Megjithe humbjen e Bilbaos dy skuadra te tjera spanjolle kane vazhduar Sevija kampione ne fuqi qe fitoi edhe ne transferte kundër Borusias se Menshengladbahut dhe Vijarreali qe mundi Salzburgun ne Austri. Edhe Rusia dhe Ukraina paraqiten me nga dy skuadra teksa Zeniti mundi edhe ne Shën Peterburg Psv Eindhovenin 3-0 ndërsa Dinamo e Moskës, Anderlehtin e Besnik Hasit 3-1. Dnjepropetrovskut i mjaftoi një barazim 2-2 ne Pire kundër Olimpiakos, ndërsa Dynamo e Kievit mundi 3-1 Gingampin ne Ukraine. Flamurin britanik e mban lart vetëm Evertoni pas eliminimeve te Liverpul dhe Totenham. Edhe këtë here Jang Bojs ka kryesuar, por ne fund është mundur 3-1. Ajaksi ka mundur ne transferte Legian 3-0 ndërsa e vetmja ndeshje e përfunduar pa gola ishte ajo ne Lisbone ku Sporting barazoi me Volfsburgun dhe gjermanet kualifikohen per me tej. Shorti nuk njeh kufizime dhe asnjë derbi nuk përjashtohet, ndërkohë qe skuadra e tërhequr e para nga goglat ka te drejtën e ndeshjes se pare ne fushën e saj.
als_Latn